- P R I J E D L O G -

Temeljem članka 49. stavak 4. Zakona o poljoprivrednom zemljištu („Narodne novine“, broj 20/18, 115/18. i 98/19) i članka 28. Statuta Općine Pitomača („Službene novine“ Općine Pitomača, broj 2/13 - pročišćeni tekst, 2/15. i 1/18), Općinsko vijeće Općine Pitomača, na \_\_. sjednici održanoj \_\_2019. godine, donosi

***P R O G R A M***

***korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske***

**UVOD**

*Članak 1.*

 Ovim se Programom određuju uvjeti i način korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske na području općine Pitomača.

**SREDSTVA ZA OSTVARENJE PROGRAMA**

*Članak 2.*

 Sredstva za ostvarenje ovog Programa za 2020. godinu planirana su za ostvarenje u iznosu od 350.000,00 kuna (slovima: tristo pedeset tisuća kuna) i to od prihoda od zakupa poljoprivrednog zemljišta u vlasništvu Republike Hrvatske.

**NAMJENA SREDSTAVA**

*Članak 3.*

 Sredstva ostvarena od zakupa državnog poljoprivrednog zemljišta utrošiti će se na slijedeće projekte i aktivnosti:

1. Uređenje ruralnog prostora izgradnjom i održavanjem ruralne infrastrukture vezane za poljoprivredu

 Izgradnja i održavanje ruralne infrastrukture vezane uz poljoprivredu u 2020. godini obuhvaća sanaciju poljskih putova te izgradnju i sanaciju rubnih dijelova nerazvrstanih cesta u naseljima na području općine Pitomača koje se koriste za ulazak u naselje i prometovanje poljoprivredne mehanizacije. Za provedbu ovih aktivnosti planirana se 50.000,00 kuna.

2. Sufinanciranje i druge poticajne mjere za unaprjeđenje poljoprivrede

 Programom će se sufinancirati projekti poticanja poljoprivredne proizvodnje tipa provođenja analize kvalitete poljoprivrednog zemljišta, izobrazbe poljoprivrednika za rukovanje pesticidima i strojevima u poljoprivredi, subvencioniranje troškova umjetnog osjemenjivanja goveda, a prema potrebi provoditi će se edukacija, promidžba i informiranje ruralnog stanovništava o europskim fondovima, mogućnostima unaprjeđenja gospodarenja poljoprivrednim zemljištem, o održivom razvoju, ekološkoj proizvodnji i slično. U 2020. godini za ove projekte i aktivnosti planira se 50.000,00 kuna.

3. Deratizacija, dezinsekcija i veterinarske usluge

 U 2020. godini provoditi će se programi deratizacije i dezinsekcije te ostalih veterinarskih usluga radi sprječavanja uzroka nastalih štetnim djelovanjem poljoprivredne proizvodnje, za što su planirana slijedeća sredstva:

* provođenje deratizacije i dezinsekcije - 100.000,00 kuna,
* veterinarske usluge - 100.000,00 kuna,
* subvencija pregleda na trihinelozu - 40.000,00 kuna.

4. Geodetsko - katastarska izmjera državnog poljoprivrednog zemljišta i sređivanje vlasničkih odnosa nad istim

 Za rješavanje geodetsko - katastarske izmjere državnog poljoprivrednog zemljišta i sređivanje vlasničkih odnosa nad istim u 2020. godini planirana su sredstva u slijedećim iznosima:

* objave oglasa - 10.000,00 kuna.

**REALIZACIJA PROGRAMA**

*Članak 4.*

 Planirana i raspoređena novčana sredstva za projekte i aktivnosti iz članka 3. ovog Programa izdvajati će se iz Proračuna Općine Pitomača u skladu s dinamikom njegovog punjenja.

 Planirana i raspoređena sredstva za projekte i aktivnosti iz članka 3. ovog Programa mogu se tijekom godine izmjenom Proračuna Općine Pitomača mijenjati ovisno o ostvarenju proračunskih prihoda i ukazanim potrebama.

 Za realizaciju ovog Programa zadužen je Općinski načelnik.

**ZAVRŠNE ODREDBE**

*Članak 5.*

Ovaj Program objaviti će se u „Službenim novinama“ Općine Pitomača, a stupa na snagu 01. siječnja 2020. godine.

KLASA: 320-02/19-01/

URBROJ: 2189/16-19-1

Pitomača, \_\_. prosinca 2019.

OPĆINA PITOMAČA

OPĆINSKO VIJEĆE

 PREDSJEDNIK:

Rikard Bakan,mag.oec.